stanford-oval/wikipedia huggingface dataset:
יאן ורטונגן
קריירת קבוצות > ורטונגן כשחקן מפתח באייאקס

תחת המאמן החדש מרטין יול, ביסס ורטונגן את מקומו בהרכב הפותח של אייאקס בעונת 2009/2010. למרות פציעתו בבוהן בתבוסה 0–5 לנבחרת ספרד במסגרת מוקדמות מונדיאל 2010, כבש את שערו הראשון באותה עונה בליגה, ב-13 בספטמבר, בבעיטה חופשית, בניצחון אייאקס 0–6 על נאק ברדה. עם עזיבתו של תומאס ורמאלן לארסנל בתחילת העונה, הפך ורטונגן, יחד עם טובי אלדרווירלד, עמיתו הבלגי, לצמד החזק במרכז ההגנה של אייאקס, והפכו יחד במהרה לאהובים על אוהדי הקבוצה. עד פגרת החורף באותה עונה הוביל ורטונגן את הגנת קבוצתו, עם ספיגות מעטות והופעות מרשימות של הבלם. בעקבות ההופעות המרשימות שלו, ויכולותיו, שמו נקשר בתקשורת למעבר לקבוצות פאר באירופה, ביניהן ברצלונה, אך השחקן מיהר להכחיש את השמועות, ואף אמר שיישאר באייאקס עד תום חוזהו.
לאחר פגרת החורף לא הפסידה אייאקס בליגה עד סיום העונה, כאשר ניצחה ב-15 מתוך 17 משחקים, בהם ורטונגן היה שחקן מפתח בהרכב הקבוצה. אייאקס רשמה רצף של שישה משחקי ליגה ללא ספיגת שערים, אך הרצף נשבר לאחר פנדל של פ.ס.וו. איינדהובן בניצחון אייאקס 1–4. בחלון העברות הקיץ 2010 נקשר שמו של ורטונגן פעם נוספת לקבוצות פאר באירופה, בהן הייתה מילאן. ורטונגן אף הגיב:"שמעתי שמנהל מילאן, אדריאנו גליאני דיבר עליי לאחר משחק ליגת האלופות בסן סירו, והמילים שלו היו מאוד מחמיאות".
במהלך עונת 2010/2011 הצהיר ורטונגן בהזדמנויות רבות כי הוא שוקל לעזוב את אייאקס בתום העונה. במאי 2011 אישר פרנק דה בור, מאמן אייאקס, כי רוברטו מנצ'יני, מאמן מנצ'סטר סיטי היה נוכח במשחק גמר הגביע ההולנדי וצפה בורטונגן מפסיד עם אייאקס 2–3 לטוונטה.
במהלך עונת 2011/2012 התפתח ורטונגן והיה לאחד השחקנים החשובים ביותר באייאקס, בעיקר בשל יכולתו לשחק בעמדות שונות בהגנה. לאחר עונה מצוינת, בה קיבל שבחים רבים על תפקודו, קיבל את תואר כדורגלן השנה בהולנד. באותה עונה, לאחר שקיבל את סרט הקפטן ממאמן הקבוצה פרנק דה בור, הוביל את אייאקס לתואר האליפות השני שלה ברציפות וכבש שמונה שערי ליגה ב-31 משחקים, מה שהדגיש את יכולתו ההתקפית, יוצאת הדופן ביחס לבלם. בפעם השנייה ברציפות, נשמטה מידיו של ורטונגן צלחת האליפות, ונפלה על רגלו. הבלם הגיב בהומור: "עכשיו זה נופל על הבוהן שלי – הצלחת הזאת פשוט לא אוהבת אותי".
קריירת קבוצות > טוטנהאם הוטספר

ב-8 ביולי 2012 סיכמה טוטנהאם הוטספר עם אייאקס על סכום העברתו של ורטונגן, וב-12 ביולי הודיעה טוטנהאם כי ורטונגן חתם באופן רשמי במועדון לאחר שעבר בהצלחה את הבדיקות הרפואיות. ורטונגן לקח חלק לראשונה במשחק של טוטנהאם במשחק ידידות נגד ברנטפורד, ב-14 ביולי, בניצחון 2–3. הוא כבש את שער הבכורה שלו בטוטנהאם נגד קרלייל, בניצחון 0–3 במסגרת גביע הפוטבול ליג. ורטונגן נכלל בנבחרת העונה בפרמייר ליג לעונת 2012/2013.
ורטונגן כבש את שער הבכורה שלו בפרמייר ליג ב-16 בדצמבר 2012, בניצחון 0–1 על סוונסי סיטי. ב-10 במרץ 2013 כבש צמד בהפסד 2–3 לליברפול. בעקבות הופעותיו המרשימות נבחר ורטונגן לשחקן חודש מרץ בפרמייר ליג, ובכך הפך לבלגי השני ולשחקן טוטנהאם ה-12 שזוכה בתואר. ברבע גמר הליגה האירופית החטיא ורטונגן פנדל בדו-קרב בעיטות עונשין נגד פ.צ. בזל, לאחר שוויון 4-4 בשני המשחקים בסך הכל, וטוטנהאם הודחה לאחר שהפסידה 1–4 בדו-קרב בעיטות העונשין.
בעונת 2014/2015 שיתף פעולה רבות עם פדריקו פאסיו הארגנטינאי. בעונה זו סייע ורטונגן לטוטנהאם להגיע לגמר גביע הליגה האנגלי, אך הפסידה 0–2 ליריבתה העירונית, צ'לסי. בתחילת העונה הבאה הצטרף טובי אלדרווירלד לטוטנהאם. אלדרווירלד, שותפו של ורטונגן למרכז ההגנה בנבחרת בלגיה ובימים בהם שיחקו יחד באייאקס, חזר לשתף עם ורטונגן פעולה בצורה מעולה. עד מהרה הפכו צמד הבלמים למעוז ההגנה של התרנגולים, וסייעו לטוטנהאם לסיים את עשרת המשחקים הראשונים שלה באותה עונה עם הפסד אחד בלבד. אולם, במהלך ינואר 2016 נפצע ורטונגן בברך, והושבת למשך שלושה חודשים. הוא חזר ב-10 באפריל, למשחק הליגה מול מנצ'סטר יונייטד, שהסתיים בניצחון טוטנהאם 0–3, שהיה לניצחון הביתי הראשון של טוטנהאם על יונייטד מאז 2001. שיתוף הפעולה של שני הבלגים התברר כקריטי לטוטנהאם, שספגה כמות שערים מועטה במהלך עונה זו.
ב-2 בדצמבר 2016 חידש ורטונגן את חוזהו בטוטנהאם עד 2019. חודש לאחר מכן נפצע בקרסול, דבר שהשבית אותו לחודש וחצי. בעונה זו סייע ורטונגן לטוטנהאם לקבוע שיא חיובי בספיגות, כאשר ספגה 26 שערים בפרמייר ליג (תשעה בלבד במשחקי בית), הכי מעט שספגה טוטנהאם בתולדותיה. ב-7 בינואר 2018 הבקיע ורטונגן את שערו הראשון עבור טוטנהאם מאז אוקטובר 2013, מבעיטה מ-27 מטרים, בניצחון 0–3 על וימבלדון במסגרת גביע ה-FA. ב-27 ביולי 2020 הודיע ורטונגן כי הוא עוזב את טוטנהאם לאחר שמונה עונות במועדון.
קריירת קבוצות > בנפיקה ליסבון

ב-14 באוגוסט 2020 חתם בבנפיקה ליסבון.
קריירת קבוצות > אנדרלכט

ב-2 בספטמבר 2022 חתם באנדרלכט.
נבחרת בלגיה

הופעת הבכורה של ורטונגן במדי נבחרת בלגיה עד גיל 21 הייתה ב-2006, והוא הופיע עם נבחרתו באליפות אירופה עד גיל 21 – 2007. הופעת הבכורה שלו בנבחרת בלגיה הבוגרת הייתה ב-2 ביוני 2007, בהפסד 1–2 לפורטוגל. בנוסף, ורטונגן שיחק גם באולימפיאדת בייג'ינג עם נבחרת בלגיה הצעירה, בה סיימה הנבחרת במקום הרביעי.
במוקדמות מונדיאל 2010 ביסס עצמו ורטונגן כבלם המרכזי של נבחרת בלגיה, יחד עם תומאס ורמאלן. הוא כבש את שער הבכורה שלו במדים הלאומיים במשחק ידידות ב-12 באוגוסט 2009, בהפסד בלגיה 1–3 לצ'כיה. ב-7 בספטמבר אותה שנה, במשחק נגד ספרד, במסגרת מוקדמות מונדיאל 2010, נפצע ורטונגן בבוהן ויצא על אלונקה מהמגרש.
ב-10 באוקטובר 2017 ערך את הופעתו ה-97 בנבחרת ובכך שבר את שיאו של יאן קולמאנס והפך לשיאן ההופעות של נבחרת בלגיה.
בשמינית גמר מונדיאל 2018 כבש ורטונגן מול יפן, ובכך סייע לנבחרתו להשלים מהפך, מפיגור 0–2 לניצחון 2–3.
נכלל בסגל נבחרת בלגיה לטורניר מונדיאל 2022.
נכלל בסגל נבחרת בלגיה לטורניר יורו 2024.
תארים והישגים > קבוצתיים

אליפות הולנד – 2010/2011, 2011/2012
הגביע ההולנדי – 2009/2010
גביע הליגה האנגלי – סגנות (2014/2015)
מונדיאל 2018 – מקום שלישי
המשחקים האולימפיים: 2008 (מקום רביעי)
תארים והישגים > אישיים

פריצת העונה באייאקס – 2007/2008
שחקן העונה באייאקס – 2011/2012
שחקן השנה בהולנד – 2011/2012
נבחרת העונה בפרמייר ליג האנגלי – 2012/2013, 2017/2018
שחקן החודש בפרמייר ליג – מרץ 2013
Legend

Legend הוא אלבום אוסף של בוב מארלי והויילרס, שיצא ב-8 במאי 1984 בחברת התקליטים Island. האלבום נמצא במקום ה-54 ברשימת האלבומים הנמכרים ביותר בכל הזמנים בארצות הברית, עם למעלה מעשרה מיליון עותקים שנמכרו בארצות הברית בלבד. במקור כלל האלבום עשרה מבין אחד עשר השירים של מארלי שהגיעו לרשימת 40 הראשונים במצעד הבריטי, שלושה שירים מהתקופה המוקדמת של ההרכב המקורי של הלהקה, וכן שיר נוסף מאלבום האולפן האחרון של מארלי שיצא לאחר מותו, Uprising; כולם בגרסאות הרדיו המקוצרות שלהם. ב-1995 יצאה בחברת התקליטים Tuff Gong גרסת תקליטור, עם אותה רשימת שירים, אך הפעם בגרסתם המקורית ובאורך מלא. כמו כן יצאה גרסה בקלטת שכללה שני שירים נוספים, "Easy Skanking" (מהאלבום Kaya) ו-"Punky Reggae Party", השיר ה-11 מרשימת השירים שהגיעו ל-40 הראשונים במצעד הבריטי. כאשר יצאה מהדורה חדשה ומיוחדת לאלבום בשנת 2002, נכללו בה גם שני שירים אלו.
על אף שהאלבום ספג ביקורת משום ששיריו נבחרו על פי הפופולריות שלהם, ולא בשל ההערכה המקצועית להם זכו, ולמרות הטענות כי הוא אינו מייצג את יצירתו המוקדמת של מארלי (עם ההרכב המקורי של הוויילרס, שכלל גם את פיטר טוש ובוני ויילר), הוא שומר בעקביות על מעמדו כאלבום הנמכר ביותר של מארלי ושל ז'אנר הרגאיי בכלל.
הצלחה

האלבום הוא בעל השהייה הארוכה ביותר במקום הראשון במצעד מצעד אלבומי קטלוג הפופ, עם 126 שבועות.
רשימת השירים

כל השירים נכתבו על ידי בוב מארלי, אלא אם מצוין אחרת בסוגריים.
רשימת השירים > הגרסה המקורית

צד ראשון:
"Is This Love"
"No Woman, No Cry" ‏(וינסנט פורס)
"Could You Be Loved"
"Three Little Birds"
"Buffalo Soldier" ‏(בוב מארלי ונ.ג. ויליאמס)
"Get Up, Stand Up" ‏(בוב מארלי ופיטר טוש)
"Stir It Up"
צד שני:
"One Love/People Get Ready" ‏(בוב מארלי וקרטיס מקפילד)
"I Shot the Sheriff"
"Waiting in Vain"
"Redemption Song"
"Satisfy My Soul"
"Exodus"
"Jamming"
רשימת השירים > גרסת התקליטור הנוכחית

"Is This Love"
"No Woman, No Cry" ‏(וינסנט פורס)
"Could You Be Loved"
"Three Little Birds"
"Buffalo Soldier" ‏(בוב מארלי ונ.ג. ויליאמס)
"Get Up, Stand Up" ‏(בוב מארלי ופיטר טוש)
"Stir It Up"
"Easy Skanking"
"One Love/People Get Ready" ‏(בוב מארלי וקרטיס מקפילד)
"I Shot the Sheriff"
"Waiting in Vain"
"Redemption Song"
"Satisfy My Soul"
"Exodus"
"Jamming"
"Punky Reggae Party"
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אירלנד | מצעד האלבומים האירי | 5 |
מיקומי שיא > מצעדי סוף שנה

|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |
| --- | --- | --- |
|  אירלנד | מצעד האלבומים האירי | 26 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 51 |
|  ארצות הברית | מצעד אלבומי קטלוג הפופ | 16 |
|  ארצות הברית | מצעד האלבומים המסחריים | 33 |
|  ארצות הברית | מצעד אלבומי ה-R&B/היפ-הופ | 18 |
|  ארצות הברית | מצעד אלבומי ה-R&B | 4 |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 18× פלטינה | 18,000,000 |
סיכום
| בכל העולם | — | 18,000,000 |
הערות שוליים

↑  Paul Grein, Queen, Taylor Swift, Michael Bublé and the Albums With the Most Weeks at No. 1 on Top Catalog Albums, Billboard, ‏2024-08-26 (באנגלית אמריקאית)
↑  George Griffiths, Ireland's Official biggest albums of 2021 revealed, חברת המצעדים הרשמית, ‏9 בינואר 2022 (באנגלית)
↑  Year-end Charts – Billboard 200 Albums, בילבורד, ‏2024
↑  Year-end Charts 2024 – Catalog Albums, בילבורד, ‏2024
↑  Year-end Charts – Top Album Sales, בילבורד, ‏2024
↑  Year-end Charts – Top R&B/Hip-Hop Albums, בילבורד, ‏2024
↑  Year-end Charts – Top R&B Albums, בילבורד, ‏2024
↑  Gold & Platinum, איגוד תעשיית ההקלטות האמריקאי (באנגלית אמריקאית)
| --- | --- |
בקרת זהויות :  MusicBrainz release group: 1a4c52cd-483a-347c-93f9-4d512767c7ba
Cinderella (שיר של פיוצ'ר, מטרו בומין וטראוויס סקוט)

| --- | --- |
 שיר בביצוע פיוצ'ר, מטרו בומין וטראוויס סקוט
 מתוך האלבום We Don't Trust You
 יצא לאור:  22 במרץ 2024
 שפה:  אנגלית
 אורך:  2:50
 חברת תקליטים:  פריבנדז • בומינאטי • אפיק • ריפבליק
 כתיבה:  נייבאדיוס קאש, ללנד ויין, ז'אק ובסטר
 הפקה:  מטרו בומין
 
"Cinderella" (בעברית: "סינדרלה") הוא שיר של הראפר האמריקאי פיוצ'ר, המפיק המוזיקלי האמריקאי מטרו בומין והראפר האמריקאי טראוויס סקוט. השיר יצא לאור ב-22 במרץ 2024, על ידי חברות התקליטים פריבנדז, בומינאטי, אפיק וריפבליק כרצועה תשיעית מתוך אלבום האולפן המשותף של פיוצ'ר ובומין, We Don't Trust You.
רקע

בשלהי 2023, הודלפו קטעים של השיר לרשתות החברתיות X ויוטיוב; בשיר היו חלקים שלא הושלמו, אשר והושלמו באמצעות בינה מלאכותית. בתחילה, טענו מעריצים שהשיר יהווה חלק מאלבום האולפן הרביעי של טראוויס סקוט, Utopia. לאחר מכן, השיר פורסם באופן לא רשמי, תחת השם "Utopia Cinderella", וצבר 3 מיליון השמעות בספוטיפיי, וגרסה אחרת של השיר ביטיוב צברה למעלה ממיליון צפיות.
ב-18 במרץ 2024, ביצעו פיוצ'ר ומטרו בומין את השיר יחד עם סקוט בפסטיבל ההיפ הופ Rolling Loud (אנ') שהתקיים בקליפורניה.
ביקורות

מייקל ספונרה מהמגזין בילבורד ציין ש-"Cinderella" הוא השיר טוב ביותר מתוך We Don't Trust You.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  עולמי | בילבורד גלובל 200 | 8 |  |
|  עולמי | בילבורד גלובל ללא ארצות הברית | 30 |  |
|  אוסטרליה | מצעד הסינגלים האוסטרלי | 40 |  |
|  איסלנד | הפלייליסט | 16 |  |
|  איטליה | מצעד הסינגלים האיטלקי | 98 |  |
|  אירלנד | מצעד הסינגלים האירי | 29 |  |
|  ארצות הברית | בילבורד הוט 100 | 6 |  |
|  ארצות הברית | מצעד שירי ה-R&B/היפ הופ | 3 |  |
|  הולנד | מצעד 40 הסינגלים ההולנדיים | 66 |  |
|  הממלכה המאוחדת | מצעד הסינגלים הבריטי | 20 |  |
|  ליטא | AGATA | 20 |  |
|  נורווגיה | VG-lista | 40 |  |
|  ניו זילנד | המצעד הניו זילנדי הרשמי | 28 |  |
|  קנדה | קנדה הוט 100 | 11 |  |
|  שווייץ | המצעד השווייצרי | 9 |  |
מיקומי שיא > מצעדי סוף שנה

|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |   ‏‏‏  2024>  |
| --- | --- | --- | --- |
|  ארצות הברית | מצעד שירי ה-R&B/היפ-הופ | 41 |  |
|  ארצות הברית | מצעד שירי ה-R&B/היפ-הופ – סטרימינג | 44 |  |
|  ארצות הברית | מצעד שירי הראפ | 41 |  |
גתית קוה

| --- | --- |

פרופ' גתית קוה
 לידה:  6 בדצמבר 1964 (בת 60)
 עיסוק:  נוירופסיכולוגיה
 מקום לימודים:  האוניברסיטה העברית בירושלים 
 
גתית קוה (נולדה ב-6 בדצמבר 1964) היא נוירופסיכולוגית וחוקרת שפה וזִקְנָה, ומשמשת כפרופסור מן המניין במחלקה לחינוך ולפסיכולוגיה באוניברסיטה הפתוחה.
ביוגרפיה

קוה נולדה וגדלה בקיבוץ רביבים. את לימודיה התיכוניים סיימה בבית הספר "מעלה הבשור" במועצה אזורית אשכול.
בשנים 1987–1990 למדה לתואר ראשון בספרות אנגלית ובלשנות באוניברסיטת תל אביב.
בשנים 1991–1994 למדה לתואר שני בבלשנות אנגלית באוניברסיטה העברית בירושלים.
בשנת 1992 החלה ללמוד פסיכולוגיה ובשנת 2003 סיימה את הדוקטורט בנוירופסיכולוגיה באוניברסיטה העברית בירושלים. עבודת הדוקטורט שלה "מבנה ומשמעות בשפה של חולי אלצהיימר" הראתה שהמבנה התחבירי והמורפולוגי של השפה של חולי אלצהיימר נותר תקין, אף שהיכולת לומר דברים בעלי תוכן הולכת ומידרדרת. בתקופת כתיבת הדוקטורט (1999–2000) שהתה לצורכי מחקרה, במסגרת תוכנית לחילופי סטודנטים, במכון המחקר ע"ש רוטמן (Rotman Research Institute) והתמחתה בנוירופסיכולוגיה בבית החולים בייקרסט (Baycrest) בטורונטו, קנדה.
בשנים 2003–2005 השלימה פוסט-דוקטורט בחוג להפרעות בתקשורת באוניברסיטת תל אביב.
בשנת 2005 הגיעה לאוניברסיטה הפתוחה ושימשה שם כחוקרת אורחת, כחברת סגל הוראה וכחברת הסגל האקדמי הבכיר. בשנת 2015 התמנתה לפרופסור חבר ובשנת 2019 התמנתה לפרופסור מן המניין.
במקביל לעבודתה באוניברסיטה הפתוחה לימדה קוה במשך השנים בכמה מוסדות אקדמיים נוספים, ובהם: הפקולטה לרפואה באוניברסיטת תל אביב, הפקולטה למדעי הבריאות באוניברסיטת בן-גוריון בנגב ומכללת לוינסקי לחינוך.
קוה היא פסיכולוגית שיקומית מומחית והיא עוסקת באבחון נוירופסיכולוגי במבוגרים ביחידה לנוירולוגיה קוגניטיבית במרכז הרפואי איכילוב, בדגש על דמנציה.
עבודתה המקצועית

המחקר של קוה מתמקד באופן שבו יכולות מילוליות משתנות לאורך החיים, מילדות ועד זִקְנָה, באנשים בריאים ובאנשים עם מחלות מוחיות, ובייחוד במחלת אלצהיימר. היא פיתחה מבחנים שבודקים שליפת מילים (מבחן שיום תמונות ומבחן שטף מילולי), אוצר מילים וזיכרון מילולי, ובחנה אילו ביצועים נחשבים תקינים בכל גיל. מחקרים אלה הצביעו על התחומים שבהם חל שיפור ככל שאנשים מזדקנים, כגון אוצר המילים ויכולת האיות. כלי האבחון שפיתחה קוה והנורמות שאספה עבורם (בקרב דוברי עברית בגילאי 5–85), משמשים קלינאיות וקלינאים רבים באבחון של הפרעות בתקשורת, לקויות למידה, דמנציה ופגיעות מוחיות כתוצאה מחבלות ראש ושבץ מוחי, ועבודתה מחברת בין האקדמיה לבין השדה הנוירופסיכולוגי-שיקומי בישראל.
מחקריה זכו למימון של הקרן הלאומית למדע (ISF), המכון הלאומי לחקר שירותי הבריאות ומדיניות הבריאות, והמדען הראשי במשרד הבריאות. קוה מילאה שורה של תפקידים באוניברסיטה הפתוחה: הייתה חברה במועצת האוניברסיטה הפתוחה ובוועד המנהל שלה, שימשה כראש המחלקה לחינוך ולפסיכולוגיה, הייתה יו"ר ועדת האתיקה ושימשה כיועצת להוגנות מגדרית (בשנים 2017–2021).
פרסומיה > ספרים שכתבה

קוה פרסמה ארבעה ספרים בהוצאת האוניברסיטה הפתוחה:
נוירופסיכולוגיה קוגניטיבית, 2008 (במסגרת קורס בעל שם זהה).
פסיכולוגיה של הזדקנות וזיקנה, 2014 (במסגרת קורס בעל שם זהה).
להבין דיסלקסיה, 2019 (במסגרת הקורס "ליקויי קריאה").
ימים יגידו: פסיכולוגיה של הזדקנות, 2022 (מהדורה שנייה מורחבת ומתוקנת של הספר במסגרת הקורס "פסיכולוגיה של הזדקנות וזיקנה")
פרסומיה > מבחר ממאמריה

קוה פרסמה יותר מ-70 מאמרים מדעיים ופרקים בספרים ערוכים. להלן מבחר מהם:
Gitit Kavé, Vocabulary changes in adulthood: Main findings and methodological considerations, International Journal of Language and Communication Disorders 59(1), 2024, pp. 58–67
Gitit Kavé, Ariel Knafo-Noam, Lifespan development of phonemic and semantic fluency: Universal increase, differential decrease, Journal of Clinical and Experimental Neuropsychology 37(7), 2015, pp. 751–763
Gitit Kavé, Ariel Knafo, Asaf Gilboa, The rise and fall of word retrieval across the lifespan, Psychology and Aging 25(3), 2010, pp. 719–724
Gitit Kavé et al., Multilingualism and cognitive state in the oldest old, Psychology and Aging 23(1), 2008, pp. 70–78
Gitit Kavé, Standardization and norms for a Hebrew naming test, Brain and Language 92(2), 2005, pp. 204–211
הערות שוליים

↑  בשנים מאוחרות יותר השתנה שם בית הספר מ"מעלה הבשור" ל"נופי הבשור".
↑  Gitit Kavé, Structure and meaning in the language of Hebrew speaking Alzheimer patients, Jerusalem: Hebrew University of Jerusalem, 2001
↑  The Rotman Research Institute at Baycrest, The Rotman Research Institute at Baycrest
| --- | --- |
בקרת זהויות :  NLI: 987007298751905171  LCCN: n2009063590  ORCID: 0000-0002-4950-5507  VIAF: 97533307   WorldCat (עם VIAF): 97533307
Type Shit

| --- | --- |
 סינגל בביצוע פיוצ'ר, מטרו בומין, טראוויס סקוט ופלייבוי קרטי
 מתוך האלבום We Don't Trust You
 יצא לאור:  22 במרץ 2024
 פורמט:  הורדת מוזיקה, הזרמת מוזיקה, הפצה דיגיטלית 
 סוגה:  טראפ 
 שפה:  אנגלית
 אורך:  3:48
 חברת תקליטים:  פריבנדז • בומינאטי • אפיק • ריפבליק
 כתיבה:  נייבאדיוס קאש, ללנד ויין, ז'אק ובסטר, ג'ורדן קרטר
 
"Type Shit" הוא שיר של הראפר האמריקאי פיוצ'ר, המפיק המוזיקלי האמריקאי מטרו בומין ביחד עם הראפרים האמריקאים טראוויס סקוט ופלייבוי קרטי. השיר יצא לאור ב-22 במרץ 2024, באמצעות חברות התקליטים פריבנדז, בומינאטי וורלדווייד, אפיק רקורדס וריפבליק רקורדס כסינגל מוביל מאלבום האולפן של פיוצ'ר ובומין, We Don't Trust You.
רקע

ב-13 במרץ 2024, קרטי פרסם קטע מהשיר בסטורי בפרופיל האינסטגרם שלו, ותייג את פיוצ'ר, מטרו וטראוויס. לאחר מכן, אישר מטרו את הוצאתו של השיר. ב-18 במרץ, ביצעו פיוצ'ר ובומין את השיר יחד עם סקוט וקרטי בפסטיבל ההיפ הופ Rolling Loud (אנ') שהתקיים בקליפורניה.
ב-22 במרץ, השיר יצא לאור, יחד עם קליפ שפורסם ברשתות החברתיות.
ביקורות

מייקל ספונרה מהמגזין בילבורד ציין ש-"Type Shit" הוא השיר הרביעי הטוב ביותר מתוך אלבום האולפן We Don't Trust You. רובין מארי מהמגזין Clash, הצהיר שהשיר מסורבל. סקוט גלשר מהמגזין HipHopDX, ציין: "השיר הוא הרכבה אמיתית של הנוקמים של הראפ המודרני.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  עולמי | בילבורד גלובל 200 | 6 |  |
|  עולמי | בילבורד גלובל ללא ארצות הברית | 26 |  |
|  אוסטרליה | מצעד הסינגלים האוסטרלי | 29 |  |
|  איסלנד | הפלייליסט | 11 |  |
|  אירלנד | מצעד הסינגלים האירי | 26 |  |
|  ארצות הברית | בילבורד הוט 100 | 2 |  |
|  ארצות הברית | מצעד שירי הסטרימינג | 2 |  |
|  ארצות הברית | מצעד שירי ה-R&B/היפ הופ | 2 |  |
|  ארצות הברית | טיקטוק בילבורד טופ 50 | 6 |  |
|  גרמניה | GfK – טופ 100 | 33 |  |
|  הולנד | מצעד 40 הסינגלים ההולנדיים | 54 |  |
|  הממלכה המאוחדת | מצעד הסינגלים הבריטי | 18 |  |
|  ליטא | AGATA | 17 |  |
|  ניו זילנד | המצעד הניו זילנדי הרשמי | 23 |  |
|  קנדה | קנדה הוט 100 | 8 |  |
|  שווייץ | המצעד השווייצרי | 11 |  |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 118 |  |
|  ארצות הברית | בילבורד הוט 100 | 51 |  |
|  ארצות הברית | מצעד שירי הסטרימינג | 40 |  |
|  ארצות הברית | מצעד שירי ה-R&B/היפ-הופ | 15 |  |
|  ארצות הברית | מצעד שירי ה-R&B/היפ-הופ – סטרימינג | 7 |  |
|  ארצות הברית | מצעד שירי הראפ | 12 |  |
Last Time I Saw You

"Last Time I Saw You" הוא שיר שהוקלט על ידי הראפרית האמריקאית ניקי מינאז'. השיר יצא לאור ב-1 בספטמבר 2023, על ידי חברות התקליטים יאנג מאני וריפבליק רקורדס, כסינגל מתוך אלבום האולפן החמישי שלה, Pink Friday 2.
רקע והרכב

ב-29 ביוני 2023, הכריזה מינאז' על ההמשך לאלבום האולפן הראשון שלה Pink Friday והחלה להקניט את יציאת האלבום בשבועות הבאים. ב-14 באוגוסט, שיתפה קטע קצר של טראק "פגיע" בשידור חי באינסטגרם. הקטע תואר כ"טעון רגשית" עם מילים "על אדם אהוב מהעבר הרחוק". כששאלו את השם של השיר, מינאז' ענתה שהוא נקרא "Last Time That I Saw You".
ב-25 באוגוסט, שיתפה מינאז' את הקישור לשמירה מראש של השיר, שם אושר כי שם הסינגל היה "Last Time I Saw You". במקביל, היא פרסמה את עטיפתו. השיר הופק על ידי הנדריקס סמוק ו-ATL Jacob. העטיפה מתארת את מינאז' לבושה בשמלה "נוצצת", מול רקע ורוד עם ידיה מורמות. מינאז' עוד חשפה את יציאתו על ידי פרסום תמונות פרסומיות וקטעי וידאו נוספים של הצילום. ב-28 באוגוסט, באמצעות לייב באינסטגרם, היא אישרה שהסינגל יצא לאור ב-1 בספטמבר.
מינאז' אישרה בראיון לזאין לואו כי מילות השיר חוקרות את רגשותיה סביב אובדן אביה זמן קצר לאחר לידת בנה, כמו גם חקירה של אובדן באופן כללי יותר בסוגים אחרים של מערכות יחסים. "הדבר האחרון שחשבתי שאצטרך לעשות כשרק ילדתי את הילד הראשון שלי היה להתחיל להתכונן להלוויה של אבי", היא העירה.
הופעות חיות

ב-12 בספטמבר 2023, ביצעה מינאז' את "Last Time I Saw You" בפעם הראשונה בטקס פרסי הווידאו קליפים של MTV לשנת 2023, כמו גם רצועה שלא יצאה אז מ-Pink Friday 2 בשם "Big Difference". ההופעה כללה את מינאז' עומדת ברובה נייחת ושרה על הבמה במעיל שחור בולבוסי, שטוף ברקע בהיר ניאון מגנטה. לרישה פול ממגזין רולינג סטון שיבחה את "הביצוע הווקאלי המדהים בתזכורת נדירה שהיא יכולה לשיר כמעט כמו שהיא יכולה לראפ". מצד שני, מדיסון בלום מפיצ'פורק מתחה ביקורת על "ההופעה המשעממת" על היעדר "האקסצנטריות האהובה" של מינאז'.
קבלת פנים ביקורתית

טרנט פיצג'רלד ממגזין XXL כתב שהשיר הוא "הרבה יותר מכיל פופ מהסינגלים הקודמים שלה". אלכס גונזלס מ-Uproxx גם הצביע על כך שהראפר "נוגע לשירה שלה, מספק להיט בהשפעת מוזיקת פופ ו-R&B עם מסר שניתן לקשר עד כאב". בביקורת של מגזין Consequence, מאת ג'ו ויטו אשר תיאר את השיר כ"חלומי" ו"מלנכולי" כובש "תחושת אובדן, הוא גם מציע מסר של תקווה". הכותב כתב גם ש"השירה של מינאז' נושאת את המנגינות ובאמת פוגעת באווירה הרפלקטיבית, עם הכמות המושלמת של אפקטי השהייה אתריים".
טום בריהאן מ-Stereogum כתב שההפקה נשמעת "שופעת ומרובדת" ו"שיר פופ מהמר עם המון שירה" שבו מינאז' "אף פעם לא נהיית ספציפית מדי, והיא בקושי השתמשה בראפ שלב בשיר עצמו" מדברת על "מתחרט על איבוד הקשר עם מישהו". קיאן-סיאן וויליאמס מ-NME הגדיר את השיר "רגשי". רפאל הלפנד מ-The Fader כתב שמינאז' "מרחיבה את הסנטימנט בזרימה מוכרת, מעט סיוסית" ומראה את "הספקטרום הרגשי" שלה.
רשימת רצועות

הזרמת מוזיקה/הורדה דיגיטלית
"Last Time I Saw You" ‏– 3:36
הזרמת מוזיקה/הורדה דיגיטלית – sped up
"Last Time I Saw You" (sped up) ‏– 3:00
"Last Time I Saw You" ‏– 3:36
מיקומי שיא

|   ‏‏‏  מצעדים ודירוגים (2024–2023)> מדינה |   ‏‏‏  מצעדים ודירוגים (2024–2023)> מצעד |   ‏‏‏  מצעדים ודירוגים (2024–2023)> מיקום שיא |   ‏‏‏  מצעדים ודירוגים (2024–2023)>  |
| --- | --- | --- | --- |
|  עולמי | בילבורד גלובל 200 | 36 |  |
|  אירלנד | מצעד הסינגלים האירי | 67 |  |
|  ארצות הברית | בילבורד הוט 100 | 23 |  |
|  ארצות הברית | מצעד שירי ה-R&B/היפ-הופ | 6 |  |
|  ארצות הברית | מצעד הפופ איירפליי | 23 |  |
|  ארצות הברית | מצעד השירים הקצביים | 16 |  |
|  הממלכה המאוחדת | מצעד הסינגלים הבריטי | 46 |  |
|  יפן | יפן הוט 100 | 14 |  |
|  ניו זילנד | המצעד הניו זילנדי הרשמי | 3 |  |
|  קוריאה הדרומית | סירקל צ'ארט | 149 |  |
|  קנדה | קנדה הוט 100 | 48 |  |
|  קנדה | מצעד CHR/Top 40 Airplay | 35 |  |
מיקומי שיא > מצעדי סוף שנה

|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |   ‏‏‏  2024>  |
| --- | --- | --- | --- |
|  ארצות הברית | מצעד שירי ה-R&B | 37 |  |
היסטוריית יציאות לאור

| אזור | תאריך יציאה | פורמט (ים) | גרסה | חברת תקליטים | מקור |
| --- | --- | --- | --- | --- | --- |
| כלל העולם | 1 בספטמבר 2023 | הזרמת מוזיקה • הורדה דיגיטלית | מקורית | יאנג מאני • ריפבליק רקורדס |  |
| ארצות הברית | 5 בספטמבר 2023 | רדיו להיטים עכשוויים • רדיו עכשווי קצבי | מקורית | ריפבליק רקורדס |  |
| כלל העולם | 7 בספטמבר 2023 | הזרמת מוזיקה • הורדה דיגיטלית | Sped up | יאנג מאני • ריפבליק רקורדס |  |
Yeah!

Yeah!‎ (בעברית: כן!) הוא סינגל של הזמר האמריקאי אשר בהשתתפות הראפרים האמריקאים ליל ג'ון (שגם הפיק את השיר) ולודאקריס, מתוך אלבום האולפן הרביעי של אשר, Confessions. השיר יצא לאור ב-27 בינואר 2004, כסינגל המוביל מתוך האלבום, על ידי חברת התקליטים אריסטה רקורדס.
רקע וכתיבה

בסתיו 2003, אשר הגיש את אלבום האולפן הרביעי שלו, Confessions, לחברת התקליטים שלו אריסטה רקורדס. עם זאת, כשהזמר ונשיא החברה L.A. Reid האזין לשירים, הוא הרגיש כי חסר באלבום שיר שיש לו פוטנציאל לצאת כסינגל המוביל מתוך האלבום. בעקבות זאת, אשר התבקש להקליט עוד כמה רצועות, וגייס לשם כך את הראפר והמפיק האמריקאי ליל ג'ון כדי שיסייע לו בהפקה מוזיקלית. ליל ג'ון אמר כי "הוא [אשר] היה צריך סינגל. היה לו את 'Burn', הוא היה לוהט, אבל הוא היה צריך את הסינגל הראשון המפלצתי החזק הזה. לכן באתי".
השיר משלב את סוגות הקראנק וה-R&B, הנקראים יחד "קראנק-אנד-בי", סוגה שליל ג'ון תיאר כ"שירי R&B שגורמים לך ל'קראנק', גורמים לך לרצות להתפרע". השיר נכתב על ידי שון גארט, פטריק "ג'יי קיו" סמית', לודאקריס, רוברט מקדאוול וג'יימס אלברט "LRoc" פיליפס. לפי פרסומה של חברת Sony/ATV Music Publishing, השיר נכתב בסולם סול מינור, על מקצב של 105 פעימות לדקה.